|  |  |  |  |  |  |
| --- | --- | --- | --- | --- | --- |
| **Lotyšská sovietska socialistická republika*Latvijas Padomju Sociālistiskā RepublikaЛатвийская Советская Социалистическая Республика***

|  |  |  |
| --- | --- | --- |
| ← Lotyšsko | **1940 – 1991** | Lotyšsko → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu |

 |
| Hlavné mesto | Riga |
| Rozloha | 64 589 km²  |
| **Obyvateľstvo** |
| Počet obyvateľov | 2 666 567 (1989) |
| Národnostné zloženie | Lotyši, Rusi, Bielorusi, Ukrajinci, Poliaci |
| Jazyky | lotyštinaruština |
| Náboženstvo | štátom propagovaný ateizmus;ďalej luteranizmus |
| **Štátny útvar** |
| Štátne zriadenie | sovietska socialistická republika |
| Materský štát | Sovietsky zväz |
| Mena | sovietsky rubeľ (rublis) |
| Vznik | 21. júla 1940 (vyhlásenie SSR) |
| Zánik | 4. mája 1990 (vyhlásením nezávislosti od ZSSR a premenovaním na Lotyšskú republiku)6. septembra 1991 (ZSSR uznal nezávislosť Lotyšska) |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Lotyšsko | Lotyšsko |

 | **Nástupnícke štáty:**

|  |  |
| --- | --- |
| Lotyšsko | Lotyšsko |

 |

 |

**Lotyšská sovietska socialistická republika** (skrátene **Lotyšská SSR**; lat. Latvijas Padomju Sociālistiskā Republika, rus. Латвийская Советская Социалистическая Республика) bola jednou z pätnástich republík Sovietskeho zväzu, obývaná prevažne Lotyšmi (v roku 1989 tvorili už len 52 % obyvateľov, kým Rusi 34 %). Jestvovala od roku 1940 do roku 1990. V rokoch 1941 – 1944 de facto neexistovala, keďže jej územie bolo od júla 1941 obsadené nacistickým Nemeckom (Lotyšsko bolo vtedy administratívne súčasťou Ríšskeho komisariátu Ostland). 

Sovietsky zväz vykonával v Lotyšsku politiku masovej imigrácie Rusov a ďalších národov ZSSR, podobne ako v susednom Estónsku. Tento fakt spolu s masovými deportáciami nepohodlných Lotyšov v 40. rokoch 20. storočia a holokaustom počas nemeckej okupácie zmenil etnickú štruktúru krajiny (v roku 1935 tvorili Lotyši 75,5 % obyvateľov, v roku 1989 už len 52 %).

Počas druhej svetovej vojny
---------------------------

Lotyšsko bolo v medzivojnovom období nezávislým štátom. 16. júna 1940 územie obsadil ZSSR, ktorý si predtým v pakte Molotov-Ribbentrop (august 1939) vyrokoval, aby Lotyšsko bolo súčasťou sovietskej *sféry vplyvu*. 21. júla bola vytvorená Lotyšská SSR, ktorá bola 5. augusta 1940 anektovaná Sovietskym zväzom. Po vpáde vojsk Osi do ZSSR bolo územie Lotyšska obsadené a stalo sa súčasťou Ríšskeho komisariátu Ostland. Do konca roku 1941 boli zabití alebo odvezení do koncentračných táborov takmer všetci lotyšskí Židia. V roku 1943 a 1944 boli vytvorené z lotyšských dobrovoľníkov dve divízie Waffen-SS, ktoré po boku wehrmachtu bojovali proti Červenej armáde. Pred samotným oslobodením Lotyšska v roku 1944 Červenou armádou krajinu opustilo 130-tisíc ľudí, po vojne bolo ďalších 120-tisíc Lotyšov uväznených alebo deportovaných do gulagov.

Demografia
----------

V Lotyšsku dosahoval v roku 1989 podiel Lotyšov už len 52 %, toto číslo bolo najnižšie zo všetkých pobaltských štátov (v Estónsku tvorili v tom istom roku Estónci 62 percent a Litovci v Litve 80 percent obyvateľov). Bolo to následkom veľkého množstva obetí počas druhej svetovej vojny, veľkého množstva emigrantov a masových deportácií po druhej svetovej vojne a následnou masovou imigráciou nelotyšského obyvateľstva, ktoré bolo potrebné pre priemysel Lotyšskej SSR.

Galéria
-------

* Územné zmeny Lotyšska a Estónska po druhej svetovej vojneÚzemné zmeny Lotyšska a Estónska po druhej svetovej vojne
* Sovietska mapa Lotyšskej SSR (1940).Sovietska mapa Lotyšskej SSR (1940).

Iné projekty
------------

Commons
* Spolupracuj na Commons Commons ponúka multimediálne súbory na tému **Lotyšská sovietska socialistická republika**

Zdroj
-----

*Tento článok je čiastočný alebo úplný preklad článku Latvian Soviet Socialist Republic na anglickej Wikipédii.*

  


| * z
* d
* u
Zväzové republiky Sovietskeho zväzu |
| --- |
| Hlavné republiky | 
* Arménska SSR
* Azerbajdžanská SSR
* Bieloruská SSR
* Estónska SSR
* Gruzínska SSR
* Kazašská SSR
* Kirgizská SSR
* Litovská SSR
* Lotyšská SSR
* Moldavská SSR
* Ruská SFSR
* Tadžická SSR
* Turkménska SSR
* Ukrajinská SSR
* Uzbecká SSR

 | Sovietska vlajka |
| Krátkodobé republiky | 
* Karelsko-fínska SSR (1940–1956)
* Zakaukazská SFSR (1922–1936)
* Chorezmská SSR (1923–1924)
* Bucharská SSR (1924)

 |